Source: http://birosag.hu/media/aktualis/kaposvari-torvenyszek-latogatas-egy-bajor-birosagon
Timestamp: 2017-08-20 15:26:27
Document Index: 34308013

Matched Legal Cases: ['BÍRÓSÁG\n', 'Bíróság ', 'bíróság ', 'Bíróság ', 'Bíróság ', 'Bíróság ']

Kaposvári Törvényszék - Látogatás egy bajor bíróságon | BÍRÓSÁG
Kaposvári Törvényszék - Látogatás egy bajor bíróságon
2014. júl. 16. - 09:30, OBH-Sajto5
A Kaposvári Törvényszék és német Traunsteini Tartományi Bíróság között fennálló partnerkapcsolat keretében látogatott Traunsteinbe dr. Hajnal Éva a törvényszék elnöke, dr. Király Péter a Marcali Járásbíróság elnöke és dr. Matusik Gertrúd törvényszéki bíró a nemzetközi kapcsolatok referense, dr. Rupert Stadler a Traunsteini Tartományi Bíróság elnökének meghívására.
A szakmai program során részletesen megvitatták a Traunsteini Tartományi Bíróság aktuális helyzetét, a bírósági mediáció, a sajtókapcsolatok és nyilvánosság, a bírói munka értékelése és a tanúgondozás témakörét.
A Traunsteini Tartományi Bíróság a tanúgondozási program úttörője, a partnerkapcsolat egyik legnagyobb eredménye ezen intézmény átvétele és elterjedése a magyar bírósági rendszerben.
A mindkét bíróságot érintő személyi változásokat követően most került sor az első személyes találkozásra, ezért a vendéglátókat különösen érdekelte a magyar igazságügy reformja, az elmúlt két változásai, eredményeink, céljaink.
A jó hangulatú szakmai megbeszélés végén a partnerkapcsolat folytatásában állapodtak meg a felek.
Kaposvár, 2014. július 16.